open-index/open-wikipedia-markdown huggingface dataset:
Charles Robert Cockerell

**Charles Robert Cockerell** (1788–1863) oli englantilainen arkkitehti ja arkeologi. Hän opiskeli isänsä Samuel Pepys Cockerellin (1753–1827) oppilaana.

Cockerell tutki antiikin rakennustaidetta 1810–1817 Italiassa, Kreikassa ja Vähässä-Aasiassa. Hän osallistui Aiginan Afaian temppelin kaivaustöihin. Temppelin kuuluisat päätykuviot myytiin Müncheniin, ja Arkadian Figaleian (Bassai) löydöt (cella-friisi) osti British Museum 1813 (*The temples of Jupiter Panhellenius at Aegina and of Apollo Epicurius at Bassae, near Phigaleia in Arcadia*, 38 lehteä, 1860).

Englantiin palattuaan Cockerell jatkoi John Soanen kuoleman jälkeen (1837) arkkitehtina Englannin pankin töitä ja rakensi Cambridgen yliopiston uuden kirjaston (valmistui 1840). Hän viimeisteli Harvey Lonsdale Elmesin kuoleman jälkeen (1847) Liverpoolin St George’s Hallin rakennustyöt ja suunnitteli päätyryhmät. Cockerellin parhaat työt ovat saaneet vaikutteita antiikista.

## Lähteet

## Aiheesta muualla
Cockerell

**Cockerell** on muun muassa seuraavien henkilöiden sukunimi:

* Charles Robert Cockerell (1788–1863), englantilainen arkkitehti ja arkeologi
* Christopher Cockerell (1910–1999), englantilainen insinööri, ilmatyynyaluksen keksijä
* Samuel Pepys Cockerell (k. 1827), englantilainen arkkitehti
Loukás Fourlás

**Loukás Fourlás** (; s. 21. elokuuta 1969) on kyproslainen poliitikko, joka edustaaa DISY-puoluetta. Hän on toiminut Euroopan parlamentin jäsenenä heinäkuusta 2019 lähtien. Fourlás edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla
*
Eléni Stávrou

**Eléni Stávrou** (; s. 4. heinäkuuta 1975 Nikosia, Kypros) on kyproslainen poliitikko. Stávrou edustaaa DISY-puoluetta. Stávrou on toiminut Euroopan parlamentin jäsenenä marraskuusta 2022 lähtien. Stávrou edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla
*
Kóstas Mavrídis

**Kóstas Mavrídis** (; s. 27. toukokuuta 1962 Káto Díkomo, Kypros) on kyproslainen poliitikko, joka edustaaa DIKO-puoluetta. Hän on toiminut Euroopan parlamentin jäsenenä heinäkuusta 2014 lähtien. Mavrídis edustaa Euroopan parlamentissa sosialidemokraattista ryhmää.

## Lähteet

## Aiheesta muualla
*
Dimítris Papadákis

**Dimítris Papadákis** (; s. 22. elokuuta 1966 Famagusta, Kypros) on kyproslainen poliitikko. Papadákis edustaaa EDEK-puoluetta. Papadákis on toiminut Euroopan parlamentin jäsenenä heinäkuusta 2014 lähtien. Papadákis edustaa Euroopan parlamentissa sosialidemokraattista ryhmää.

## Lähteet

## Aiheesta muualla
*
Salima Yenbou

**Salima Yenbou** (s. 14. maaliskuuta 1971 Aubervilliers) on ranskalainen poliitikko.

Yenbou valittiin vuonna 2019 Euroopan parlamentin jäseneksi Renessanssi-puolueen listalta. Hän kuului Euroopan parlamentissa Vihreät / Euroopan vapaa allianssi -ryhmään, kunnes siirtyi vuonna 2022 Uudistuva Eurooppa -ryhmään. Yenbou keskittyi Euroopan parlamentissa varsinkin koulutus- ja kulttuuriasioihin.

Yenbou ei asettunut uudelleen ehdolle vuoden 2024 eurovaaleissa.

## Lähteet

## Aiheesta muualla

*
Leïla Chaibi

**Leïla Chaibi** (s. 5. lokakuuta 1982 Dijon) on ranskalainen poliitikko ja aktivisti.

Chaibi opiskeli vuosina 2000–2005 Toulousen politiikan tutkimuksen instituutissa (Sciences Po Toulouse). Hän oli mukana perustamassa vasemmistolaista aktivistiryhmää ja tuli tunnetuksi etenkin suuriin kauppaketjuihin kuuluvissa marketeissa Pariisin seudulla järjestämästään omalaatuisesta mielenosoitusten sarjasta. Mielenosoituksissa vastustettiin muun muassa nousevia ruoan hintoja. Niiden yhteydessä kaupoissa pidettiin picnicejä niistä varastetuilla ruoka-aineilla. Chaibi vei vuonna 2011 Moody'sin Pariisin-toimistoon korillisen korkeimman luottoluokituksen saanutta andouillettemakkaraa kritisoidakseen luottoluokitusyhtiöitä.

Chaibi toimi Jean-Luc Mélenchonin presidentinvaalikampanjan kampanjapäällikkönä vuosina 2011–2012. Vuonna 2019 hänet valittiin Euroopan parlamentin jäseneksi Alistumattoman Ranskan listalta. Chaibi on ollut Euroopan parlamentissa aktiivinen muun muassa keikkatyöläisten etujen ajamisessa. Hän on edustanut siellä Euroopan parlamentin vasemmistoryhmää (GUE/NGL).

## Lähteet

## Aiheesta muualla

*
Piece by Piece (elokuva)

**Piece by Piece** on vuonna 2024 animoitu elämäkerrallinen musiikkikomedia-draamaelokuva, jonka on ohjannut ja tuottanut Morgan Neville. Elokuvassa seurataan amerikkalaisen muusikon Pharrell Williamsin elämää ja uraa Lego-animaation kautta. The Lego Groupin, Tremolo Productionsin ja I Am Otherin tuottama Piece by Piece on viides teatterissa näytettävä Lego-elokuva. Williamsin ja Nevillen rinnalla elokuvassa ovat myös Gwen Stefani, Kendrick Lamar, Timbaland, Justin Timberlake, Busta Rhymes, Jay-Z ja Snoop Dogg.

## Äänirooleissa

## Lähteet

## Aiheesta muualla
*
Saskia Bricmont

**Saskia Bricmont **(s. 16. maaliskuuta 1985) on belgialainen poliitikko. Hän on  Euroopan parlamentin jäsen vuodesta 2019 ja kuuluu Vihreät / Euroopan vapaa allianssi -ryhmään. Kotimaansa politiikassa hän edustaa ranskankielistä Ecolo-puoluetta. 

Vuonna 2024 Bricmont valittiin toiselle kaudelle.

## Lähteet

## Aiheesta muualla

*
Tydalin kirkko

**Tydalin kirkko** () on Tydalin kunnassa Trøndelagin läänissä Norjassa sijaitseva puukirkko vuodelta 1696.
## Lähteet

## Aiheesta muualla
Frederik Collett

**Frederik Jonas Lucian Bothfield Collett** (1839–1914) oli norjalainen taidemaalari. Hän opiskeli Hans Guden johdolla Düsseldorfissa ja osallistui 1865 ensi kerran julkiseen näyttelyyn. Oleskeltuaan sen jälkeen useita vuosia Kööpenhaminassa hän asettui Norjaan, jossa hän maalasi aluksi kuvia rannikolta. Myöhemmin hän valitsi aiheensa sisämaasta, etenkin Lillehammerin lähistöltä Gudbrandsdalenista. Hänen parhaat teoksensa ovat talvikuvia Mesnajoen varsilta. Niistä on Oslossa Kansallismuseossa kaksi, *Mesnajoen suulta* ja *Ensi lumi*.

## Lähteet

## Aiheesta muualla

* Collett, Frederik Nasjonalmuseet
Storsylen

**Storsylen** on Ruotsin vastaisella rajalla Trøndelagin läänissä Norjassa sijaitseva vuorenhuippu, joka ylettyy 1&nbsp;762 metrin korkeuteen. Se on Tydalin kunnan korkein kohta ja osa laajempaa Sylanin vuoristoa.
## Lähteet

## Aiheesta muualla
Holtin kirkko

**Holtin kirkko** () on Tvedestrandin kunnassa Agderin läänissä sijaitseva keskiaikainen kivikirkko 1100-luvulta. Sitä laajennettiin 1750-luvulla puisilla osilla, jotka muuttivat sen ristikirkoksi.
## Kuvia

Kirkestøtte Knud Knudsen.jpg|Knud Knudsenin rintakuva.

## Lähteet

## Aiheesta muualla
Dypvågin kirkko

**Dypvågin kirkko** () on Tvedestrandin kunnassa Agderin läänissä sijaitseva keskiaikainen kivikirkko 1200-luvulta. Se on rakennettu osin kivestä ja osin puusta.
## Lähteet

## Aiheesta muualla
Tvedestrandin kirkko

**Tvedestrandin kirkko** () on Tvedestrandin kunnassa Agderin läänissä sijaitseva tiilinen pitkäkirkko vuodelta 1861.
## Lähteet

## Aiheesta muualla
Knud Knudsen

**Knud Knudsen** (6. tammikuuta 1812 Tvedestrand – 4. maaliskuuta 1895 Kristiania) oli norjalainen kielentutkija, joka tunnetaan "kirjanorjan isänä". Knudsen työskenteli opettajana ja oli sitä mieltä, että klassisten kielten (latina ja kreikka) sijaan tulisi kiinnittää huomiota äidinkielen opetukseen. Hän halusi myös, että norjalla olisi oma, tanskasta erillinen  kirjakieli, mutta ei kannattanut Ivar Aasenin kehittämää murteisiin perustuvaa uusnorjaa. Knudsenin maltillisessa versiossa muun muassa vaihdettiin tanskan pehmeitä konsonantteja (b, d, g) koviin konsonantteihin (p, t, k) ja lyhennettiin verbejä (*dra* ja *be*, tansk. *drage* ja *bede*).
## Kuvia

Hesthaghuset.JPG|Knudsenin lapsuudenkoti Holtissa Tvedestrandissa.
Kirkestøtte Knud Knudsen.jpg|Knudsenin rintakuva Holtin kirkon pihamaalla.

## Lähteet

## Aiheesta muualla
Rasmus Andresen

**Rasmus Andresen**(s. 20. helmikuuta 1986) on saksalainen poliitikko. Hän on  Euroopan parlamentin jäsen vuodesta 2019 ja kuuluu Vihreät / Euroopan vapaa allianssi -ryhmään. Kotimaansa politiikassa hän edustaa Liittouma 90/Vihreät -puoluetta.

Vuonna 2024 Andresen valittiin toiselle kaudelle. Hänelle tärkeitä teemoja ovat ilmastonsuojelu, energiapolitiikka, vähemmistöjen suojelu sekä rajatarkastusten poisto Saksan ja Tanskan rajalta. Andresen kuuluu Schleswig-Hosteinin osavaltion tanskankieliseen vähemmistöön, hän kävi tanskalaista koulua ja opiskeli myöhemmin Roskildessa. Vuodesta 2009 vuoteen 2019 Andresen oli Schleswig-Hosteinin osavaltion parlamentin jäsen.

## Lähteet

## Aiheesta muualla

*
Armenian parlamenttivaalit 2021

**Armenian vuoden 2021 parlamenttivaalit** pidettiin 20. kesäkuuta, ja niissä valittiin kaikki maan kansalliskokoukseen 101 edustajaa seuraavaksi viideksi vuodeksi. Kyseessä olivat ennenaikaiset vaalit.

## Tausta
Alkujaan vaalit oli tarkoitus järjestää joulukuussa 2023, mutta vuoden 2020 Armenian–Azerbaidžanin sota sekä väitetty vallankaappausyritys johtivat poliittiseen kriisiin, jonka seurauksena pääministeri Nikol Pašinjan ilmoitti olevansa valmis ennenaikaisiin vaaleihin. Pašinjan ilmoitti 25. huhtikuuta eroavansa pääministerin virasta.

Koronaviruspandemian vuoksi Armeniassa jouduttiin tekemään erityisjärjestelyitä. Maan vaalilaki ei salli ennakko- tai kirjeäänestystä. 

## Ehdokasasettelu ja äänioikeus
Ehdokkaaksi saavat asettua sellaiset väh. 25-vuotiaat Armenian kansalaiset, jotka ovat asuneet maassa yhtäjaksoisesti väh. 4 vuotta, ovat äänioikeutettuja ja osaavat sujuvaa armenian kieltä.

Äänioikeus vaaleissa on sellaisilla henkilöillä, jotka täyttävät seuraavat ehdot (äänestäminen valtakirjalla on kielletty):

* väh. 18-vuotias
* Armenian kansalainen
* ei ole oikeuden päätöksellä menettänyt äänioikeuttaan vajaavaltaisuuden tai vankeustuomion takia 

## Tulokset ja seurauksia
Taulukossa vain ne puolueet ja vaaliliitot, jotka saivat edustajiaan läpi parlamenttiin.

Kansallinen sopimus voitti yli 50 % äänistä ja Pašinjan julistautui voittajaksi jo vaali-iltana, kun vain 30 % äänistä oli laskettu. Armenia-allianssi kuitenkin kyseenalaisti vaalien tuloksen ja väitti saaneensa satoja yhteydenottoja, joissa ilmaistiin huoli vaalien rehellisyydestä.

Pašinjanin uusi hallitus vannoi virkavalnsa 10. syyskuuta.

## Lähteet
Nela Riehl

**Nela Riehl** (s. 1985/6 Hampuri) on saksalainen poliitikko. Hänet valittiin vuoden 2024 eurovaaleissa Euroopan parlamentin jäseneksi Volt Saksan listalta. Hänestä tuli samalla yksi Volt Europan viidestä edustajasta Euroopan parlamentissa.

Riehl on taustaltaan saksalais-ghanalainen ja varttui Hampurissa. Hän on työskennellyt opettajana. Riehl kuului aikoinaan Saksan sosiaalidemokraattien ja vihreiden nuorisojärjestöihin, mutta aloitti aktiivisen poliittisen toimintansa vasta Volt Europan perustamisen myötä. Riehl on nimennyt keskeisiksi teemoikseen sosiaalisen oikeudenmukaisuuden ja feministisen ulkopolitiikan. Hän ajaa myös hiilineutraalia tulevaisuutta, diversiteettiä ja yhdentyvää Eurooppaa sekä vastustaa illiberaaleja suuntauksia.

## Lähteet
David Pytches

**George Edward David Pytches** (1931–2023) oli anglikaaninen piispa ja karismaattisen evankelikaalisen New Wine -verkoston perustaja. Hän oli yksi Englannin kirkon johtavista karismaattisen uudistuksen ja seurakuntien perustamisen pioneereista.

Pytches vihittiin diakoniksi vuonna 1955 konservatiiviseen evankelikaaliseen St Ebbe'sin seurakuntaan Oxfordissa. Vuonna 1959 Pytches ja hänen vaimonsa Mary lähtivät Chileen South American Missionary Societyn (SAMS) kautta ryhtyäkseen anglikaanisten seurakuntien perustamiseen Valparaísossa. Siellä hän tuli kosketuksiin karismaattisen liikkeen kanssa. Vuonna 1970, vain 39-vuotiaana, Pytches vihittiin Valparaíson suffragaanipiispaksi. Kolme vuotta myöhemmin arkkipiispa Michael Ramsey  ylensi hänet Chilen, Bolivian ja Perun piispaksi. Vuonna 1977 Pytches palasi lähetystyöstä Englantiin St Andrew'sin kirkkoherraksi Chorleywoodiin Hertfordshireen. Englantiin palattuaan hän tutustui Vineyard-evankelista John Wimberiin. Englannissa Pytches perusti sittemmin myös Suomessa vaikuttavan karismaattisen New Wine -verkoston, jonka johdossa hän oli vuoteen 2001 asti.

## Teoksia suomeksi
**Tule Pyhä Henki : Opi palvelemaan voimassa* (alkuteos Come Holy Spirit) Misericordia-Kustannus Oy 

## Lähteet
Astrid Lulling

**Astrid Lulling** (s. 11. kesäkuuta 1929 Schifflange) on luxemburgilainen poliitikko. 

Lulling opiskeli Saarlandin yliopistossa poliittista taloutta vuosina 1953–1955. Hän oli Luxemburgin edustajainhuoneen jäsen vuosina 1965–1989 ja 1999. Vuosina 1965–1974 ja 1989–2014 hän edusti Luxemburgia Euroopan parlamentissa. Lulling oli vuosina 1974–1979 Luxemburgin sosiaalidemokraattisen puolueen parlamenttiryhmän puheenjohtaja. Myöhemmällä urallaan hän edusti Kristillissosiaalista kansanpuoluetta ja Euroopan parlamentissa Euroopan kansanpuoluetta.

Lullingin aloittaessa Euroopan parlamentissa, unionissa oli vain kuusi jäsenmaata. Lulling on sittemmin kertonut, ettei tuolloin vielä uskonut koko mantereen yhdistävään unioniin, koska yksimielisyyden saavuttaminen kuuden jäsenmaan kesken oli jo hankalaa.

Lulling kuului vuosina 1970–2000 Schifflangen kunnallisvaltuustoon ja oli Schifflangen pormestari vuosina 1970–1985. Hänestä tuli Luxemburgin kansallisen naistenliiton puheenjohtaja vuonna 1992.

## Kunnianosoituksia

*  Tammikruunun ritarikunnan suurupseeri (Luxemburg, 1996)
*  Luxemburgin ansioritarikunnan suurupseeri (Luxemburg)
*  Italian tasavallan ansioritarikunnan komentaja (Italia)
*  Kunnialegioonan upseeri (Ranska)

Lähde:

## Lähteet

## Aiheesta muualla
*
Bartholomaeus Ziegenbalg

**Bartholomaeus Ziegenbalg** (1683–1719) oli saksalainen lähetyssaarnaaja. 

Ziegenbalg lähti niin sanotun tanskalais-hallelaisen eli Tanskasta käsin ylläpidetyn mutta Hallen pietismin piiristä johdetun lähetyksen ensimmäisenä lähettinä Itä-Intiaan, jossa hän tanskalaisessa Trankebarin siirtokunnassa yhdessä Heinrich Plütschaun kanssa perusti ensiämäisen uudemman ajan protestanttisen lähetyksen tamilien keskuudessa. Ziegenbalg käänsi Raamattua tamilin kielelle ja kirjoitti muun muassa kieliopin *Grammatica tamulica* sekä esityksen intialaisesta uskonnosta.

## Lähteet

## Kirjallisuutta
*Taipale, Pentti: *[http://urn.fi/URN:NBN:fi-fd2021-00030343 Halle ja Trankebar : Pietismin lähetyskäsityksen syntyvaihe]* STKS LXXXIV 1970. Kansalliskirjaston digitaaliset aineistot
James Hannington

**James Hannington** (1847–1885) oli englantilainen anglikaaninen lähetyspiispa Itä-Afrikassa. 

Bugandan hallitsija Mwanga murhasi hänet ja hänen seurueensa heidän yrittäessään tunkeutua Ugandaan, jossa parhaillaan oli käynnissä kristittyjen vainoja.

## Lähteet

## Aiheesta muualla
* Bishop Hannington Memorial Church, Hove, Englanti, bhmc.org.uk
Petr Bystron

**Petr Bystron** (s. 30. marraskuuta 1972 Olomouc, Tšekkoslovakia) on saksalainen Vaihtoehto Saksalle -puolueen (AfD) poliitikko. Hän on koulutukseltaan politiikan tutkija. Bystron lähti äitinsä kanssa Tšekkoslovakiasta Saksaan vuonna 1988 ja sai turvapaikan.

Bystron opiskeli Ludwig-Maximilians-Universität Münchenissä ja Hochschule für Politik Münchenissä. Hän kuului Vapaaseen demokraattiseen puolueeseen ennen liittymistään AfD-puolueeseen. Bystron valittiin Saksan liittopäiville vuonna 2017. Hänen mukaansa AfD:n politiikan sisältö on sama kuin identitaarisen aatteen, mutta hänen mukaansa siihen on syytä pitää strategisista syistä etäisyyttä.

Keväällä 2024 Bystron oli AfD:n kakkosehdokas saman vuoden eurovaaleissa. Toukokuussa 2024 hänen toimistonsa ratsattiin rahanpesu- ja lahjontaepäilyjen johdosta. Häntä syytettiin rahan vastaanottamisesta vastineeksi Venäjä-mielisestä vaikuttamisesta. Bystron kiisti syytöksen. Tšekin tiedustelupalvelun hallussa oli kuitenkin äänite, jolla hän laskee venäläismieliseltä ukrainalaiselta liikemieheltä saamaansa 20&nbsp;000 euron summaa. Saksan liittopäivät poisti Bystronin parlamentaarisen koskemattomuuden tutkinnan etenemisen mahdollistamiseksi. Samaan aikaan myös toista AfD:n kärkiehdokasta Maximilian Krahia tutkittiin epäiltynä rahan vastaanottamisesta Venäjältä ja Kiinalta. Krahin pitkäaikainen avustaja oli pidätetty syytettynä vakoilusta Kiinan hyväksi.

Bystron syytti Tšekin hallitusta loanheittokampanjasta poliittisia vihollisiaan vastaan ja kytki asian omiin vastoinkäymisiinsä kommunistien hallitsemassa Tšekkoslovakiassa. Hänet valittiin Euroopan parlamentin jäseneksi kesäkuussa 2024. Hän on esiintynyt säännöllisesti Venäjään linkittyvässä propagandistisessa uutisportaalissa. Bystron vastustaa Ukrainan aseellista auttamista. Hänestä tuli covid-19-pandemian aikana näkyvä rokotuskriitikko.

## Lähteet

## Aiheesta muualla

*
Meow Meow

**Meow Meow** voi tarkoittaa:
* Melissa Madden Gray, australialainen kabaree-esiintyjä, taiteilijanimi Meow Meow
* ”Meow Meow”, kappale vuoden 2009 tamilielokuvan Kanthaswamy soundtrackilta
* Mefedroni, synteettinen stimulantti
William Stubbs

**William Stubbs** (1825-1901) oli anglikaaninen piispa ja englantilainen historiantutkija. 

Stubbs vihittiin papiksi vuonna 1848, mutta hän saavutti pian kuuluisan nimen historiantutkijana ja tuli vuonna 1866 professoriksi Oxfordin yliopistoon. Sittemmin hän siirtyi kirkon palvelukseen ja tuli vuonna 1884 Chesterin piispaksi, ja 1889 Oxfordin piispaksi. 

## Lähteet
Crostini

**Crostini** on pieni paahtoleipä, joka on paahdettu uunissa. Se on peräisin Italiasta. Sen päälle laitetaan erilaisia alkupaloihin sopivia aineksia, kuten juustoa, oliiveja ja paprikaa. Crostineista voidaan tehdä myös juhlatarjoiluun sopivia. Crostineja voidaan tehdä esimerkiksi patongista. Niiden päälle laitetaan joskus myös kinkkua, rapua tai pähkinöitä. Crostini on pienempi ja yleensä ohuempi kuin bruschetta.

## Lähteet
Pasi Tarvainen

**Pasi Tarvainen** (s. 1. heinäkuuta 1964 Kalajoki – 6. tammikuuta 2025 Kokkola) oli suomalainen jalkapalloilija. Hän oli pelipaikaltaan keskuspuolustaja.

Kaarlelan Kunnon ja Kokkolan Pallo-Veikkojen kasvatti Tarvainen pelasi seuran edustusjoukkueessa vuosina 1983–1993, sekä toimi joukkueen kapteenina vuosina 1989–1991.  Kymmenen KPV-kauden aikana Tarvainen esiintyi 188 sarjaottelussa ja teki niissä 12 maalia. Pääsarjatasolla Tarvainen pelasi vuosina 1983–1985 ja 1990 yhteensä 54 ottelua ja teki niissä yhden maalin. Uransa lopetettuaan hän pelasi myöhemmin sarjajalkapalloa vielä No Starsissa Kolmosessa ja Nelosessa.

Tarvaisella diagnosoitiin ALS eli amyotrofinen lateraaliskleroosi vuonna 2022. Hän menehtyi sairauteen 60-vuotiaana 6. tammikuuta 2025.

## Lähteet
Piece by Piece

**Piece by Piece** voi tarkoittaa seuraavia:

* *[[Piece by Piece (Katie Meluan albumi)|Piece by Piece]]*, Katie Meluan albumi vuodelta 2005
* *[[Piece by Piece (Kelly Clarksonin albumi)|Piece by Piece]]*, Kelly Clarksonin albumi vuodelta 2015
* *[[Piece by Piece (elokuva)|Piece by Piece]]*, Morgan Nevillen ohjaama elokuva vuodelta 2024.
Musiikin Edistämissäätiö

**Musiikin edistämissäätiö sr (MES)** on suomalainen säätiö, joka edistää suomalaista musiikkia tukemalla sen tekijöitä, esittäjiä, kustantajia ja tuottajia.

Kotimaista musiikkia tukeneet Esittävän säveltaiteen edistämiskeskus (ESEK) ja Luovan säveltaiteen edistämissäätiö (LUSES) yhdistettiin kesällä 2012 Musiikin edistämissäätiöksi.

MESin perustivat Gramex ja Teosto. Gramex ja Teosto luovuttivat kumpikin säätiön peruspääomaksi 500&nbsp;000 euroa eli yhteensä miljoona euroa.

Säätiö jakaa avustuksia ja apurahoja sekä muuten edistää ja tukee taloudellisesti suomalaiseen musiikkiin liittyviä elävän musiikin tilaisuuksia, musiikkitallenteiden tuottamista, musiikin markkinointia ja vientiä, kustannustoimintaa ja koulutusta. Tukitoiminta rahoitetaan yksityisen kopioinnin hyvitykseen osoitetuilla varoilla, valtionavustuksilla ja säätiön taustayhteisöjen lahjoituksilla.

MESin ensimmäinen pääsihteeri oli Leena Hirvonen. Johtajaksi valittiin 2015 Hannu Saha. MESin nykyinen toimitusjohtaja Tommi Saarikivi valittiin säätiön johtoon 2021.

Säätiön hallituksen puheenjohtajana on ollut vuodesta 2019 Nasima Razmyar.

## Lähteet
Jacques Canetti

**Jacques Canetti** (30. toukokuuta 1909 Ruse – 7. kesäkuuta 1997 Suresnes) oli ranskalainen teatterijohtaja, ja hän toimi myös äänilevyalalla.

Canettia  voidaan pitää Georges Brassensin, Jacques Brelin, Guy Béartin, Félix Leclercin, Francis Lemarquen, Serge Gainsbourgin, Henri Salvadorin, Boris Vianin, Raymond Devosin, Fernand Raynaudin, Anne Sylvestren, Pierre Dacin ja Francis Blanchen, Juliette Grécon, Catherinen Sauvage, Claude Nougaro ja monet muut ranskankieliset artistit. Hän perusti Les 3 Baudets -kabareen Pariisiin ja toimi levy-yhtiön Philips Polydorin johtajana vuoteen 1962. Sitten hän perusti oman levy-yhtiön Les Productions Jacques Canetti.

Canetti oli Nobel-palkitun kirjailijan Elias Canettin veli.

Canetti valmistui HEC Parisista.

## Lähteet

## Aiheesta muualla
Sebastian Walukiewicz

**Sebastian Wiktor Walukiewicz** (s. 5. huhtikuuta 2000 Gorzów Wielkopolski) on puolalainen jalkapalloilija, pelipaikaltaan keskuspuolustaja. Hän on pituudeltaan 188-senttimetrinen. Hän edustaa Italian Serie A:ssa pelaavaa Empolia. Hän on pelannut Puolan A-maajoukkueessa vuodesta 2020.

Walukiewicz pelasi Legia Varsovan juniori- ja reservijoukkueissa. Hän siirtyi kesällä 2017 Pogoń Szczeciniin ja pelasi seuran Ekstraklasassa pelaavassa edustusjoukkueessa ensimmäisen kerran huhti-toukokuussa 2018 kolmen ottelun verran. Seuraavalla kaudella hän pelasi 29 pääottelua ja teki niissä yhden maalin. Hän siirtyi tammikuussa 2019 italialaisseura Cagliarin omistukseen mutta pelasi kauden loppuun lainalla Pogoń Szczecinissä. Kolmena seuraavana kautena hän pelasi Serie A:ssa kausittain 14, 19 ja seitsemän ottelua tekemättä maaleja. Hän pelasi kauden 2022–2023 lainalla Empolissa ja siirtyi kesällä 2023 seuran omistukseen. Hän pelasi Serie A:ssa Empolin lainakaudellaan 11 ottelua ja seuraavalla kaudella 27 ottelua.

Walukiewicz pelasi kaikissa Puolan nuorisomaajoukkueissa alle 15-vuotiaista alle 21-vuotiaisiin yhteensä yli 50 ottelun verran. Hän pelasi kolme ottelua alle 20-vuotiaiden MM-kilpailuissa 2019. Walukiewicz pelasi Puolan A-maajoukkueessa ensimmäisen kerran loka-marraskuussa 2020, jolloin hän oli avauskokoonpanossa ystävyysottelussa Suomea, Kansojen liigan ottelussa Italiaa ja ystävyysottelussa Ukrainaa vastaan. Hän palasi A-maajoukkueeseen kesäkuussa 2024 ja teki maalin ystävyysottelussa Ukrainaa vastaan.

## Lähteet
Jean Hamilius

**Jean Hamilius** (s. 5. helmikuuta 1927 Luxemburg) on luxemburgilainen poliitikko.

Hamilius joutui värvätyksi natsi-Saksan ilmatorjuntaan avustajaksi 16-vuotiaana. Vuosi myöhemmin hän tuki Luxemburgin vastarintaliikkeessä yhdysvaltalaisia sotilaita Luxemburgin vapauttamisessa natsimiehityksestä. Tämän jälkeen hän oli yhdysvaltalaisten tulkkina Saksassa. Hamilius opiskeli Université libre de Bruxellesissa Belgiassa ja Cornellin yliopistossa Yhdysvalloissa. Palattuaan Luxemburgiin vuonna 1951 hän suoritti asepalveluksen. Hamilius osallistui 400 metrin juoksuun ja 4 × 400 metrin viestijuoksuun vuoden 1952 kesäolympialaisissa Helsingissä. Hän loi uran finanssialalla ja oli perustamassa Crédit Européenia, josta myöhemmin tuli ING Luxembourg.

Hamilius oli mukana perustamassa Luxemburgin nuoria demokraatteja. Hän toimi 1970-luvulla Gaston Thornin hallituksessa maatalous- ja julkistyöministerinä sekä varaulkoministerinä. Tämän jälkeen Hamilius oli ensimmäisen Euroopan parlamentin jäsen. Hän edusti kansallisessa politiikassa demokraattista puoluetta ja Euroopan parlamentissa Liberaalien ja demokraattien ryhmää, jossa hän myös toimi varapuheenjohtajana. Lisäksi Hamilius oli Luxemburgin edustajainhuoneen jäsen ja Luxemburgin kaupunginvaltuutettu. Vuonna 1992 hän oli Luxemburgin paviljongin komissaari Sevillan maailmannäyttelyssä. Hamilius julkaisi Éditions Guy Binsfeldin kautta kirjat *Luxemburg: Im Wandel der Zeiten: Erinnerungen* (2014) ja *Au fil des années: Réactions et réflexions* (2020). Ensin mainittu kirja oli muistelmateos, joka syntyi reaktiona Vincent Artuson julkaisuun luxemburgilaisesta yhteistyöstä natsien kanssa toisessa maailmansodassa. Jälkimmäinen kirja koostui artikkeleista, jotka enimmäkseen ovat peräisin Hamiliuksen vuonna 2015 avaamasta blogista.

Hamiliuksen isä oli poliitikko Émile Hamilius.

## Lähteet

## Aiheesta muualla

*
Bartosz Salamon

**Bartosz Salamon** (s. 1. toukokuuta 1991 Poznań) on puolalainen jalkapalloilija, pelipaikaltaan keskuspuolustaja. Hän on pituudeltaan 194-senttimetrinen. Hän edustaa kotimaassaan Lech Poznańia, johon hän siirtyi vuonna 2021 pelattuaan lähes 15 vuotta Italiassa. Hän on pelannut Puolan A-maajoukkueessa vuodesta 2013.

Salamon siirtyi kotimaastaan italialaisseura Brescian kesällä 2016. Hän pelasi Italiassa eri sarjatasoilla Brescian, Foggian, Sampdorian, Pescaran, Cagliarin, SPAL:in ja Frosinonen joukkueissa. Hän kuului alkuvuonna 2013 puolen vuoden ajan myös AC Milanin omistukseen mutta ei päässyt pelaamaan edustusjoukkueessa. Hän pelasi Serie A:ssa kaikkiaan 66 ottelua tekemättä maaleja ja Serie B:ssä 139 ottelua, joissa hän teki yhdeksän maalia.

Salamon siirtyi tammikuussa 2021 junioriaikojensa seuraan Lech Poznańiin. Hän on pelannut 3,5 kauden aikana Ekstraklasassa 63 ottelua, joissa hän on tehnyt neljä maalia. Hän voitti liigamestaruuden kaudella 2021–2022. Hän pelasi neljä ottelua Konferenssiliigassa kaudella 2022–2023.

Salamon pelasi Puolan eri nuorisomaajoukkueissa. Hän pelasi Puolan A-maajoukkueessa ensimmäisen kerran maaliskuussa 2013 MM-karsintaottelussa San Marinoa vastaan. Hän pelasi vuoden 2013 aikana kaikkiaan viisi maaottelua. Hän palasi maajoukkueeseen vuonna 2016, jolloin hän pelasi neljä maaottelua mutta jäi varamiehen rooliin EM-kilpailuissa. Kymmenennen maaottelunsa hän pelasi maaliskuussa 2022 ja seuraavan maaliskuussa 2023. Voitokkaassa EM-karsintojen loppuottelussa Walesia vastaan maaliskuussa 2024 hän tuli vaihdosta kentälle. Kesäkuussa 2024 hänen maaottelumääränsä nousi 14:ään. Hän on ollut yhdeksän kertaa avauskokoonpanossa.

Salamon oli huhti-joulukuussa 2023 poissa kentiltä dopingtuomion vuoksi.

## Lähteet
Delara Burkhardt

**Delara Burkhardt** (s. 3. marraskuuta 1992) on saksalainen sosiaalidemokraattisen puolueen poliitikko.

Burkhardt sai kandidaatin arvon yhteiskuntatieteessä Kielin yliopistosta ja maisterin arvon sosiaalitaloustieteessä Hampurin yliopistosta. Hän oli Saksan sosiaalidemokraattisen nuorisojärjestö Jusosin varapuheenjohtaja vuosina 2015–2019. Burkhardt valittiin vuonna 2019 jäseneksi Euroopan parlamenttiin, jossa hän liittyi Euroopan parlamentin sosialistien ja demokraattien ryhmään. Vuoden 2024 eurovaaleissa hänet valittiin uudelleen.

Burkhardtin äiti muutti perheineen Iranista Saksaan 1980-luvun loppupuolella.

## Lähteet

## Aiheesta muualla
*
Slovakian parlamenttivaalit 1998

**Slovakian parlamenttivaalit 1998** järjestettiin Slovakiassa 25. – 26. syyskuuta 1998. Vaaleissa valittiin kaikki Slovakian kansallisen neuvoston 150 paikkaa.

## Tausta
Vladimír Mečiarin pääministerikautena 1994–1998 Slovakia oli ajautunut ulkopolitiikassa eristyksiin. Maan sisäpoliittinen tilanne oli hyvin tulehtunut johtuen hallituksen korruptiosta, vallan väärinkäytöstä sekä kansaa jakavasta politiikasta. Suurimpia kiistanaiheita olivat kommunismin aikaisten valtionyritysten yksityistäminen hallituksen liittolaisia suosimalla, Slovakian tiedustelupalvelun väärinkäyttö sekä maan unkarilaisvähemmistön oikeuksien epääminen. Slovakian kaoottinen tilanne sai ulkomaalaiset investoinnit karttamaan maata, minkä lisäksi se jätettiin pois Euroopan unionin ja Naton ensimmäisistä laajentumisneuvotteluista sen epädemokraattinen kehityksen vuoksi.

Presidentti Michal Kováčin valtakauden tullessa loppuun vuonna 1998 maan parlamentti ei pystynyt valitsemaan uutta viranhaltijaa. Niinpä pääministeri Mečiar sai itselleen myös väliaikaisen presidentin valtaoikeudet. Slovakian oppositiopuolueet reagoivat tähän luomalla Slovakian demokraattisen koalition (SDK), jonka pääpuolueet olivat Kristillisdemokraatit, Slovakian Demokraattinen liitto sekä Demokraattinen puolue sekä Unkarilaisen koalitiopuolueen (SMK). Nämä puolueet puolueet pyrkivät kampeamaan Mečiarin HZDS-puolueen vallasta.

## Seuraukset
Vaikka HZDS säilytti niukasti suurimman puolueen paikkansa, ei se pystynyt muodostamaan hallitusta. Pitkien neuvotteluiden jälkeen Slovakian uudeksi pääministeriksi nousi joulukuussa 1998 SDK:n Mikuláš Dzurinda, joka muodosti hallituksen yhdessä SDK:n,  Demokraattisen vasemmiston puolueen sekä Kansallisen yhteisymmärryksen puolueen (SOP) kanssa.

Hallituspuolueiden muodostama 93:n edustajan enemmistö salli sen muuttaa perustuslakia. Toukokuussa 1999 SOP:in Rudolf Schuster valittiin maan Slovakian presidentiksi suoralla kansanvaalilla.

## Äänestäminen
Äänestysoikeutettuja henkilöitä oli 4&nbsp;023&nbsp;191, ja hyväksyttyjä ääniä oli 3&nbsp;359&nbsp;176. Koko maan äänestysprosentti oli 84,24&nbsp;%. 

Parlamenttiin pääsemiseen vaadittiin viiden prosentin äänikynnyksen ylittäminen.

## Osallistuneet puolueet
### Äänikynnyksen ylittäneet

## Lähteet
* 

### Viitteet
Timo Kyntäjä

**Timo Pekka Kyntäjä** (28. huhtikuuta 1948 – 23. lokakuuta 2014) oli suomalainen marxilainen sosiologi, valtiotieteen tohtori ja dosentti. Kyntäjä väitteli vuonna 1993 tohtoriksi tulopolitiikasta.

## Ura
Kyntäjä työskenteli kriminologian ja oikeussosiologian yliopettajana Poliisiammattikorkeakoulussa, oikeussosiologian yliassistenttina Helsingin yliopistossa ja sosiologian assistenttina ja vs. professorina Turun yliopistossa. Kyntäjä oli Johann Bäckmanin paljon kritiikkiä herättäneen väitöskirjan ohjaaja. 

Kyntäjä kirjoitti useita teoksia ja artikkeleita marxilaisuudesta ja oikeussosiologiasta. Varhainen teos marxilaisesta sosiologiasta vuonna 1972, *Marxilaisen sosiologian näkökulmia,* perustui tekijöiden pro gradu -töihin. Kyntäjä suomensi saksankielestä useita sosiologisia tutkimuksia. Niihin  kuuluu Weberin teos *[[Protestanttinen etiikka ja kapitalismin henki]].*

## Yksityiselämä
Kyntäjä oli kolmesti naimisissa ja hänellä on kolme lasta. 

## Teoksia

* 
* Pekka Kosonen, Timo Kyntäjä, Raimo Lovio.*Valtiomonopolistisen kapitalismin teorian perusteista.* SOTK:n tutkimusaineistoa 5. Sosialistinen opintoneuvonta- ja tutkimuskeskus, Helsinki 1974.

## Lähteet

* 

### Viitteet
Iisalmen Kamera

**Iisalmen Kamera** oli vuodesta 1972 Iisalmessa järjestetty  valokuvaukseen, kaitafilmiharrastukseen ja elokuvaan keskittynyt kesätapahtuma.

Tapahtuman perustajiin kuului muiden yhdistysten ohella Iisalmen Kameraseura. Parin ensimmäisen kerran jälkeen tapahtuman suunnittelijana aloitti läänintaiteilijana tuolloin toiminut valokuvaaja Topi Ikäläinen. Vuoden 1974 tapahtuma koostui yhdeksästä valokuvanäyttelystä (mm. ”Neuvostoliitto tänään”), Risto Jarvan elokuvien näytöksistä, elokuvapoliittisesta keskustelusta sekä lasten ja eläkeikäisten elokuvanäytöksistä. Tapahtuman järjestäjinä oli neljä iisalmelaista yhdistystä, jotka saivat rahallista tukea opetusministeriöltä ja Iisalmen kaupungilta.

Vuoden 1976 tapahtumassa esitettiin osia tekeillä olleesta suomalais-neuvostoliittolaisesta yhteistyöelokuvasta *[[Luottamus (elokuva)|Luottamus]]* ja tavattiin sen tekijöitä. Viisi valokuvanäyttelyä esittivät muun muassa vuoden parhaita lehtikuvia Suomesta ja Ruotsista sekä Kalle Kultalan ja neuvostoliittolaisen Dmitri Baltermantsin tuotantoa. Taideteollinen korkeakoulu oli tuolloin yksi aktiivisista tapahtuman järjestäjistä.

Harrastajatapaamisesta alkunsa saanut Iisalmen Kamera oli 1980-luvun alkuun mennessä kehittynyt monipuoliseksi ammattilaisiakin kiinnostavaksi tapahtumaksi, jonka järjestäjiä olivat Taideteollisen korkeakoulun lisäksi Suomen elokuva-arkisto, Suomen elokuvasäätiö sekä Iisalmessa tuolloin työskennellyt valokuvauksen läänintaiteilija Jouko Kivimäki. Tapahtuma pani vuosien mittaan liikkeelle vanhojen valokuvien arkistointihankkeita useissa Suomen kunnissa. Keskeinen osa Iisalmen Kameraa olivat myös harrastajille ja ammattilaisille suunnatut lyhytkurssit. Tapahtuma sai toisaalta kritiikkiä paikallisten asukkaiden unohtamisesta, minkä perusteella heille alettiin suunnata viihteellisiä elokuvanäytäntöjä.

Tapahtuma järjestettiin 20. kerran kesällä 1991, jolloin tapahtuman teemana oli ympäristönsuojelu sekä valokuvissa että elokuvissa. Tuolloin muun muassa esitettiin yhdysvaltalaisen kokeellisen elokuvantekijän Stan Brakhagen tuotantoa. Festivaalin ohjelmistossa oli myös lastenelokuvia, kauhuelokuvia ja ympäristöaiheisia elokuvia.

1990-luvun puolenvälin tienoilla tapahtuma muuttui joka toinen vuosi järjestettäväksi biennaleksi, jollaisena se järjestettiin ainakin vuoteen 2009 asti. Vuonna 1995 tapahtuman päävieraaksi oli kutsuttu elokuvan *[[Orlando (elokuva)|Orlando]]* ohjaaja Sally Potter, minkä lisäksi esitettiin muun muassa Julio Medemin ja Cynthia Beattin elokuvia. Kansainväliset valokuvanäyttelyt tulivat Belgiasta. Vuonna 1999 järjestettiin valokuvakilpailu, jossa palkittiin inuiitteja kuvannut Tiina Itkonen. Päävieraana oli ruotsalainen Lasse Jonsson takautuvalla valokuvanäyttelyllään *Kaaoksesta kosmokseen*.

## Lähteet
Arne Slot

**Arend Martijn ”Arne” Slot** (s. 17. syyskuuta 1978 Bergentheim) on alankomaalainen jalkapallovalmentaja ja entinen keskikenttäpelaaja. Kesäkuusta 2024 lähtien hän on toiminut Liverpoolin päävalmentajana.

## Ura pelaajana
Slot nousi FC Zwollen edustusjoukkueeseen vuonna 1995. Slot voitti kaudella 2001–2002 Zwollen riveissä Eerste Divisien mestaruuden ja Zwolle nousi takaisin Eredivisieen 13 vuoden tauon jälkeen.

Kesällä 2002 Slot siirtyi ilmaissiirrolla NAC Bredaan. Kaudella 2003–2004 hän pelasi ensimmäiset europelinsä UEFA Cupissa, missä hän pelasi kaksi ensimmäisen kierroksen ottelua Newcastle Unitedia vastaan. Slot pelasi NAC Bredassa vuosina 2002–2007 yhteensä 142 pääsarjaottelua, joissa hän teki 21 maalia ja antoi 15 maalisyöttöä.

Slot siirtyi NAC Bredasta Sparta Rotterdamiin kesällä 2007 ja pelasi kahden kauden aikana rotterdamilaisseurassa 54 pääsarjaottelua, joissa hän teki kuusi maalia ja antoi seitsemän maalisyöttöä. Slot palasi kaudeksi 2009–2010 Zwolleen lainasopimuksella ja kesällä 2010 hän siirtyi seuraan pysyvästi.

Kaudella 2011–2012 Zwolle voitti Eerste Divisien mestaruuden ja nousi takaisin Eredivisieen. Slot palkittiin kaudella Eerste Divisien parhaana pelaajana. Kaudella 2012–2013 Slot pelasi Eredivisiessä 12 ottelua ja lopetti uransa kauden päätyttyä.

### Meriitit pelaajana

* Eerste Divisie: 2001–2002, 2011–2012

## Ura valmentajana

Slot toimi vuosina 2014–2016 SC Cambuurin apuvalmentajana. Lokakuussa 2016 Slot nimitettiin Eredivisiestä pudonneen Cambuurin päävalmentajaksi ja hän valmensi seuraa loppukauden ajan.

Kesällä 2017 Slot siirtyi Cambuurista AZ Alkmaariin John van den Bromin apuvalmentajaksi. Slot nousi kesällä 2019 Alkmaarin päävalmentajaksi. Kaudella 2019–2020 Slotin alaisuudessa Alkmaar oli Eredivisiessä sarjan toisella sijalla, kunnes kausi keskeytettiin koronaviruspandemian vuoksi, eikä sitä pelattu loppuun. Joulukuussa 2020 Slot sai potkut Alkmaarista.

Slot aloitti kesällä 2021 Feyenoordin päävalmentajana aluksi kaksivuotisella sopimuksella. Ensimmäisellä kaudella Slotin alaisuudessa Feyenoord sijoittui Eredivisiessä kolmanneksi ja eteni Konferenssiliigassa loppuotteluun asti, jonka se hävisi AS Romalle. Slot palkittiin kesäkuussa 2022 Alankomaiden vuoden valmentajana. Seuraavalla kaudella Feyenoord voitti Slotin johdolla Eredivisien mestaruuden ja hänet valittiin jälleen Alankomaiden vuoden valmentajaksi. Kaudella 2023–2024 Feyenoord sijoittui Eredivisiessä toiseksi ja voitti KNVB-cupin.

Toukokuussa 2024 Englannin Valioliigassa pelaava Liverpool ilmoitti palkanneensa Slotin uudeksi päävalmentajakseen kolmivuotisella sopimuksella. Slot luotsasi ensimmäisellä Liverpool-kaudellaan seuran Valioliigan mestariksi.

### Meriitit valmentajana

* Alankomaiden pääsarjamestaruus: 2022–2023
* Alankomaiden cup: 2023–2024
* Englannin pääsarjamestaruus: 2024–2025
* Alankomaiden vuoden valmentaja: 2021–2022, 2022–2023

## Lähteet
Siegbert Droese

**Siegbert Droese** (s. 7. kesäkuuta 1969 Leipzig) on saksalainen Vaihtoehto Saksalle -puolueen (AfD) poliitikko.

Droese kouluttautui ravintola- ja hotellialoille, joiden parissa hän on luonut politiikan ulkopuolisen työuransa. Vuonna 2013 hän liittyi AfD:n jäseneksi. Vuonna 2015 hänestä tuli sen Leipzigin-piirin ja vuonna 2017 Saksin-osaston johtaja. Vuonna 2017 Droese valittiin Saksan liittopäivien edustajaksi. Hän edustaa AfD:n radikaalia Der Flügel -ryhmää, joka keskittyi Björn Höcken ympärille. Vuonna 2024 Droese valittiin Euroopan parlamentin jäseneksi.

Droese on ollut toistuvasti osallisena uusnatsismiin liittyneissä kohuissa. Itse hän määrittelee itsensä kansallisliberaaliksi.

## Kohut
Droese oli vuosina 2015–2016 osallisena uusnatsismiin liittyneissä kohuissa, joissa hän käytti rekisterikilpiä AH1818 ja GD3345. AH ja 18 ovat uusnatsien piireissä vakiintuneita tapoja viitata Adolf Hitleriin, ja GD3345-koodia on käytetty tarkoituksessa "Großdeutschland 1933–1945" ("Suur-Saksa 1933–1945"). Droesesta julkaistiin lisäksi kuva, jossa hän poseeraa Hitlerin päämaja Wolfsschanzen edessä oikea käsi sydämensä kohdalla ja hattu päästä otettuna. Droese vetosi siihen, että kuva oli julkaistu luvatta ja valittu tarkoitushakuisesti.

Anita Pratap luonnehti Intian *[[The Week (intialainen lehti)|The Week]]* -lehdessä Droesea Hitlerin ihailijaksi.

## Näkemyksiä
Droese on kritisoinut Saksan poliittista johtoa etääntymisestä saksalaisten edusta. Hän on syyttänyt vallanpitäjiä muun muassa satojentuhansien maahanmuuttajien "laittomasta kutsumisesta" Saksaan. Droese on myös pitänyt vallanpitäjiä syyllisinä toimimiseen edelläkävijöinä "eurooppalaisessa supervaltiossa", jota hän vertaa Neuvostoliittoon. Hän on lisäksi esittänyt poliittisille vastavoimilleen syytöksiä avoimesta saksalaisiin kohdistuvasta rasismista. Droese on vaatinut saksalaisille työntekijöille oikeudenmukaista palkkausta ja kansanäänestyksen järjestämistä yhteisvaluutassa pitäytymisestä. Itse hän kannattaa eurosta luopumista. Marraskuussa 2017 Droese väitti Angela Merkeliä "poststalinistiksi" ja katsoi Saksan olevan lähempänä totalitarismia kuin liberalismia.

Droese on kannattanut AfD:n ja Pegidan läheistä yhteistyötä. Hän oli mukana ensimmäisessä Leipzigin Pegidan (Legida) mielenosoituksessa.

## Yksityiselämä
Droese on naimisissa ja hänellä on neljä lasta.

## Lähteet
Tibet House US

**Tibet House US** on New Yorkiin vuonna 1987 perustettu tiibetiläisen kulttuurin ja tutkimuksen keskus. Se perustettiin dalai-lama Tenzin Gyatson pyynnöstä ja Tiibetin pakolaishallituksen avustuksella. Tibet House US:n tarkoitus on säilyttää Tiibetin kulttuuri aikana, jolloin se ajautuu sukupuuttoon omalla maaperällään. Tenzin Gyatso ilmaisi avajaisissa toivovansa siitä pitkäaikaista kulttuuri-instituutiota, joka takaa tiibetiläisen sivilisaation ja kulttuurin selviytymisen tiibetiläisten kohtalosta riippumatta.

## Lähteet

## Aiheesta muualla
*Virallinen sivusto
Compluvium

**Compluvium** on roomalainen atriumin katto- ja valoaukko, joka on usein runsaasti koristettu terrakotilla. Sen kautta kattolappeilta kerääntyvät räystäsvedet syöksyvät vedenheittäjien kautta alla olevaan impluvium-altaaseen., Koska rakennuksen muut huoneet sijaitsivat atriumin ympärillä, eikä siinä siten voinut olla valoaukkoja seinissä, oli compluvium samalla siis myös valoaukko..

## Lähteet

## Aiheesta muualla
Ukrainan presidentinvaali 1999

**Ukrainan presidentinvaali 1999** käytiin ensimmäisen vaalin osalta 31. lokakuuta ja 14. marraskuuta 1999. Istuva presidentti Leonid Kutšma valittiin jatkokaudelle.

## Tausta
Leonid Kutšma oli valittu presidentiksi vuoden 1994 presidentinvaalissa, jossa hän voitti Ukrainan istuvan, ensimmäisen presidentin Leonid Kravtšukin. Presidentinvaalissa presidentiksi valitaan vähintään puolet annetuista äänistä saanut ehdokas; jos yksikään ehdokas ei saa vähintään puolta äänistä, käydään toinen vaali kahden eniten ääniä saaneen ehdokkaan välillä. Ehdokkaaksi haluavan oli kerättävä miljoona allekirjoitusta, vähintään 30&nbsp;000 kultakin Ukrainan alueelta. Keskusvaalilautakunta hyväksyi 9. elokuuta mennessä yhdeksän ehdokasta ja hylkäsi kuusi ehdokashakemusta vedoten kannatusilmoitusten puutteellisuuksiin; Ukrainan korkein oikeus kuitenkin määräsi keskuslautakuntaa hyväksymään nämä ehdokkaat sen jälkeen, kun keskusvaalilautakunta ei esittänyt todisteita kannatusilmoitusten väitetyistä puutteellisuuksista.

### Kampanja
Suurin osa ehdokkaista rikkoi vaalilainsäädäntöä käyttämällä kampanjoihinsa enemmän rahaa kuin laki salli. Erityisesti Kutšman väitettiin saaneen kampanjaansa varten rahaa rikolliseen toimintaan yhdistetyiltä henkilöiltä ja antaneen pois valtion omaisuutta kannattajilleen. Ehdokkaiden saama medianäkyvyys esimerkiksi valtio-omisteisella UT 1 -televisiokanavalla oli hyvin Kutšma-myönteistä; kunkin ehdokkaan vaalimainoksen yhteydessä kanavalla esitettiin negatiivisia kommentteja ehdokkaasta. Myös kaupalliset kanavat, kuten 1+1 ja Inter, olivat jokseenkin Kutšma-myönteisiä. Kutšmaan kohdistuvaa kritiikkiä yritettiin hiljentää: esimerkiksi STB-televisiokanavaan kohdistettiin verotarkastuksia ja sen pankkitili jäädytettiin. Toimittajat ilman rajoja -järjestön mukaan yli 25 tiedotusvälinettä joutui painostuksen kohteeksi ja useat toimittajat saivat tappouhkauksia. Kutšman kampanjassa hyödynnettiin valtion työntekijöitä. Kahdeksan alueen valtionhallinnon johtajat kehottivat äänestämään Kutšmaa, miliisit kiinnittivät kampanjajulisteita, postinjakajat jakoivat kampanjaesitteitä, ja ehdokkaiden kampanjatyöntekijöitä estettiin käyttämästä toimitilojaan tai järjestämästä tapahtumia julkisissa tiloissa.

### Vaalitoimitus
Ensimmäisen vaalin vaalitoimitus sujui Etyjin tarkkailijoiden mukaan hyvin. 13. marraskuuta korkein oikeus hylkäsi kahden ehdokkaan tekemät valitukset ensimmäisen vaalin aikana tapahtuneista rikkomuksista. Toisen vaalin aikana vaalitarkkailijat kuitenkin havaitsivat lukuisia vakavia rikkomuksia. Valtion työntekijät ja virkamiehet kampanjoivat Kutšman puolesta sairaaloissa ja yliopistoissa, miliisit jakoivat esitteitä, vaaliuurniin lisättiin ylimääräisiä äänestyslippuja, jotkut äänestivät kahdesti, vaalihuoneistoissa oli läsnä ylimääräisiä ihmisiä, ja äänestyspöytäkirjoja väärennettiin. Korkein oikeus hylkäsi hävinneen ehdokkaan Petro Symonenkon tekemän valituksen todeten, ettei sillä ole asiassa toimivaltaa. Rikkomusten ei arvioitu vaikuttaneen olennaisella tavalla vaalitulokseen.

## Tulokset

## Lähteet
Janne Antin

**Janne Antin** (s. 1970 Pietarsaari) on entinen suomalainen televisiojuontaja. Hän tuli tunnetuksi kohdepäällikkönä *[[Matkaoppaat]]*-ohjelmasta, jota kuvattiin Bulgarian Sunny Beachilla. Vuodesta 2015 lähtien hän juonsi Nelosella *[[Onnenarpa]]*-ohjelmaa. Antin lopetti juontamisen Onnenarpa-ohjelmassa yllättäen. Hänen viimeinen lähetyksensä oli 18.6.2024. Janne Antin kertoo, että lopetti Onnenarvan juontamisen osittain sen takia, ettei hän saanut toivomaansa korotettua korvausta työpanoksestaan.   

Antin aloitti matkaoppaan työt Lontoossa vuonna 1996 ja on sittemmin muun muassa asunut sekä työskennellyt matkanjohtajana Dubaissa. Lisäksi hän on työskennellyt kampaajana. Antin sai kesällä 2006 diagnoosin HIV-infektiosta, jonka hän on kertonut saaneensa tutun miehen huumattua ja raiskattua hänet Ghanassa syyskuussa 2005. Hän kertoi asiasta julkisuudessa vuonna 2013. Antin on kertonut kokeneensa asian johdosta työsyrjintää. Hän koki syyllistämistä myös julkisuudessa ja kertoi kohdanneensa HIV-positiivisuuden takia torjuntaa sekä muiden homomiesten että HIV-positiivisia tukevien järjestöjen taholta. Pettyneenä Antin muutti pois Suomesta vuonna 2014. 

Antin aloitti *Onnenarvan* juontamisen vuonna 2015 Unkarista käsin. Hän sanoutui irti juontajan tehtävistään vuonna 2018 ja palasi Suomeen, mutta juontotyö ohjelmassa jatkui myös tuotannon palattua Suomeen. Lisäksi Antin osallistui vuonna 2015 *[[Yle Kioski]]* -ohjelman tempaukseen, jonka tarkoitus oli kokeilla, uskaltaisivatko tuntemattomat koskea HIV-positiivisuudestaan kertovaan henkilöön. .

## Lähteet
Markéta Gregorová

**Markéta Gregorová** (s. 14. tammikuuta 1993 Most, Tšekki) on tšekkiläinen poliitikko, joka on toiminut Euroopan parlamentin jäsenenä vuodesta 2019. Gregorová edustaa Tšekin piraattipuoluetta.

## Ura
Gregorová syntyi luoteis-böömiläisessä Mostin kaupungissa ja opiskeli kansavälisiä suhteita ja Eurooppa-opintoja Brnon Masaryk-yliopistossa. Vuonna 2023 hän valmistui maisteriksi Prahan CEVRO-instituutista julkishallinnon ja turvallisuustutkimuksen maisteriksi.

Politiikkaan Gregorová astui jo 18-vuotiaana kun hän liittyi Tšekin piraattipuolueeseen vuonna 2012. Vuosina 2018–2019 hän toimi Brnon kaupunginvaltuutettuna, mutta erosi tultuaan valituksi vuoden 2019 europarlamenttivaaleissa. Gregorová uusi paikkansa ainoana piraattina vuoden 2024 vaaleissa.

## Poliittisia näkemyksiä ja painopisteitä
Europarlamentaarikon urallaan Gregorová on keskittynyt erityisesti aseviennin rajoittamiseen  sekä disinformaatiota, kyberturvallisuutta ja muita turvallisuusalan moderneja teknologioita koskeviin kysymyksiin. Hän on myös puolustanut usein autoritäärisissä valtioissa asuvien ihmisten ihmisoikeuksia.

Vuoden 2021 parlamenttivaalien jälkeen Gregorová vastusti piraattien menemistä Petr Fialan muodostamaan hallitukseen.

## Vaalimenestys

### Kuntavaalit

* 2018 (Brno): 11 294 (valittiin)

### Europarlamenttivaalit

* 2019: 14 158 (valittiin)
* 2024: 23 388 (valittiin)

## Yksityiselämä
Gregorová on suuri kissojen ystävä. Hän laulaa Definitivní Ententýk -yhtyeessä.

## Lähteet

## Aiheesta muualla

*
Avelin

**Avelin** on kunta Pohjois-Ranskassa Nordin departementissa Hauts-de-Francen alueella. Se sijaitsee noin 15 kilometriä Lillen kaupungista etelään.

## Historia
Ensimmäinen kirjallinen maininta Avelinin kylästä löytyy vuodelta 1050. Avelinin herra Gérard d’Avelin mainitaan ensimmäisen kerran vuonna 1184. Hän osallistui Flanderin kreivin Konstantinopolin Johannan rinnalla Bouvinesin taisteluun vuonna 1214. Avelin oli vuosisatojen saatossa usean suvun hallinnassa. Vuonna 1661 Michel d'Hangouart, joka oli yksi Lillen kaupungin rikkaimmista ja vaikutusvaltaisimmista miehistä, osti Avelinin maat. Hän muutti vanhan Château d’Avelinin keskiaikaisen linnan residenssiksi. Espanjan kuningas Filip IV, joka oli tuolloin Flanderin hallitsija, myönsi hänelle paronin arvonimen. Vuonna 1703 Ranskan kuningas Ludvig XIV ylensi hänen jälkeläisensä markiisiksi. Viimeinen Avelinin markiisi joutui muuttamaan maasta vuonna 1793 Ranskan suuren vallankumouksen melskeissä.

Toisen maailmansodan aikana vuonna 1936 perustettiin Seclin-Enchemontin sotilaslentokenttä, joka oli osittain Avelin kunnan alueella. Vuonna 1947 sen paikalle avattiin Lille-Lesquinin lentoasema.

## Urheilu
Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Mérignies – Avelin osuuden pituus on 630 metriä.

## Lähteet

## Aiheesta muualla
Tynsetin kirkko

**Tynsetin kirkko** () on Tynsetin kunnassa Innlandetin läänissä Norjassa sijaitseva kahdeksankulmainen puukirkko vuodelta 1795. Sen edeltäjä vuodelta 1708 oli palanut kolme vuotta aiemmin.
## Kuvia

Tynset kirke 2018-07-21-9059c.jpg|Alttari
Tynset - altertavle.jpg|Alttaritaulu
Tynset kirke 2018-07-21-9074.jpg|Saarnastuoli
Tynset kirke 2018-07-21-9055c.jpg|Urut

## Lähteet

## Aiheesta muualla
Kviknen kirkko (Tynset)

**Kviknen kirkko** () on Tynsetin kunnassa Innlandetin läänissä Norjassa sijaitseva puinen ristikirkko vuodelta 1654.
## Kuvia

Kvikne kirke Tynset altar.jpg|Alttari
Kvikne kyrka prediksstol.jpg|Saarnastuoli

## Lähteet

## Aiheesta muualla
Kevät (Tavaramarkkinoiden kappale)

**Kevät** on Tavaramarkkinat-yhtyeen musiikkikappale vuodelta 1986. Sen on säveltänyt ja sanoittanut Liisa Akimof. Laulu on julkaistu yhtyeen viimeiseksi jääneellä singlellä, jonka B-puoli on ”Kaduttaa, Mikko?”.

Laulu alkaa sanoilla ”On siis kevät / kuljen Hakaniemenrantaa”. Sanoituksessa kertoja kulkee pitkin sateista Hakaniemenrantaa ja suree tultuaan petetyksi rakkaudessa. Laulun kirjoittaja Liisa Akimofin mukaan laulu syntyi Hakaniemenrannassa ja se perustuu osittain tositapahtumiin.

Suurin osa Tavaramarkkinoiden kappaleista on Liisa Akimofin laulamia. ”Kevään” lauloi kuitenkin Elisa Korjus, joka oli liittynyt Tavaramarkkinoihin samana vuonna.

## Vastaanotto
Kappale ”Kevät” sijoittui kymmenenneksi ''Rumba''-lehden järjestämässä rocktoimittajien Kotimaiset rockbiisit -äänestyksessä vuonna 1998.

## Cover-versiot
Muista artisteista kappaleen ovat levyttäneet esim. Kotiteollisuus ja Heidi Kyrö. Märät säpikkäät on tehnyt kappaleesta saamenkielisen mukaelman "Syksy".

## Lähteet